text: Frixos og Helle
  
  publiceret: 2010-11-05 13:29:30+01:00
  Frixos og Helle, i græsk mytologi et søskendepar, børn af Athamas og Nefele ('Sky'). Under en hungersnød ville deres stedmor Ino ofre dem, men Nefele gav dem en gylden, flyvende vædder (se Det Gyldne Skind), som de flygtede på.
  Da Helle under flugten til Kolchis faldt i havet og druknede, fik strædet - der i dag kaldes Dardanellerne - navn efter hende, Hellespontos 'Helles hav'.